Broj: 02-1-706 -1 /23

Sarajevo, 09.04.2024. godine

U skladu sa članom 69. stav Zakona o visokom obrazovanju („Službene novine Kantona Sarajevo“ broj: 36/22 ) članom 111. Statuta Univerziteta u Sarajevu broj 01-14-35-1/23 od 26.07.2023. godine, člana 61. stav 5. i stav 9. Pravila studiranja za prvi i drugi ciklus studija, integrisani, stručni i specijalistički studij na Univerzitetu u Sarajevu broj 01-15-24-1/23 od 27.09.2023 godine, po prethodnoj saglasnosti sekretara Fakulteta, na sjednici Vijeća Fakulteta održanoj 09.04.2024. godine donosi se:

**Odluka o načinu izbora mentora i odabiru teme završnog/magistarskog rada na II ciklusu studija**

1. Predmetni nastavnik može biti mentor na završnom/magistarskom radu samo na studijskim programima/odsjecima gdje predaje na obaveznim nastavnim predmetima, u skladu sa usvojenim nastavnim planom i programom te pokrivenošću nastave, s obzirom da tema završnog rada mora biti iz polja/grane studijskog programa/odsjeka.
2. U slučaju izbora interdisciplinarne/multidisciplinarne teme završnog rada na nekom studijskom programu/odsjeku pored mentora studentu se može odrediti i komentor sa drugog odsjeka/naučnog područja/polja/grane. U tom slučaju Komisiju za ocjenu i odbranu završnog rada čini pet članova i zamjenik člana.
3. Isključivo mentor – predmetni nastavnik koji predaje na datom studijskom programu/odsjeku – može dogovarati temu završnog rada sa studentom i predlagati komentora u slučaju izbora interdisciplinarne/multidisciplinarne teme završnog rada. Komentor sa drugog studijskog programa/odsjeka ne može dogovarati ili predlagati temu završnog rada studentu, kojem ne predaje na II ciklusu studija, ali može savjetima i posebnim uputama usmjeravati studenta tokom pisanja i finaliziranja završnog rada sa interdisciplinarnom/multidisciplinarnom temom.

**Obrazloženje:**

Imajući u vidu član 61. Pravila studiranja za prvi i drugi ciklus studija, integrisani, stručni i specijalistički studij na Univerzitetu u Sarajevu broj 01-15-24-1/23 od 27.09.2023 godine, Vijeće Univerziteta u Sarajevu-Fakulteta političkih nauka usvojilo je Odluka o načinu izbora mentora i odabiru teme završnog/magistarskog rada na II ciklusu studija.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

Akt obradila: Umihana Mahmić

Akt kontrolisao i odobrio: prof.dr. Elvis Fejzić

**DEKAN \_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

Dostaviti:

1. Prodekan za nastavu
2. Služba za nastavu i rad sa studentima
3. Materijal za VF
4. a/a